CBI दिल्ली में बेटी मीसा के घर पहुंची थी, सोमवार को राबड़ी से हुए थे सवाल-जवाब
Bihar Leaders Lalu Yadav Rabri Yadav Land For Job Scam Latest News - रेलवे में नौकरी के बदले जमीन केस में CBI मंगलवार को लालू यादव से दिल्ली में पूछताछ करेगी। सीबीआई की टीम उनकी बेटी मीसा भारती के घर पहुंच गई है। आवास की सुरक्षा बढ़ा दी गई है।
रेलवे में नौकरी के बदले जमीन केस में CBI ने लालू यादव से दिल्ली में CBI ने दो राउंड पूछताछ की। मंगलवार पहले सुबह 3 घंटे और फिर दोपहर में डेढ़ घंटे सवाल-जवाब किए। CBI की टीम उनकी बेटी मीसा भारती के घर पहुंची थी। दोनों राउंड की पूछताछ के दौरान लालू की बेटी रोहिणी आचार्या ने कहा कि पापा को परेशानी हुई तो दिल्ली की कुर्सी हिला देंगे।
लालू सिंगापुर से किडनी ट्रांसप्लांट के बाद दिल्ली में मीसा भारती के आवास पर ही रह रहे हैं। एक दिन पहले पटना में पूर्व CM राबड़ी देवी से उनके आवास पर CBI ने करीब साढ़े 4 घंटे तक पूछताछ की थी। इस दौरान 48 सवाल किए थे।
लैंड फॉर जॉब स्कैम में CBI की चार्जशीट पर कोर्ट ने लालू, राबड़ी और मीसा को समन जारी किया था। CBI ने चार्जशीट में लालू प्रसाद के अलावा राबड़ी देवी और 14 अन्य को आरोपी बनाया है। 15 मार्च को कोर्ट में इनको पेश होने के आदेश दिए गए हैं।
कुछ अहम सवाल जो CBI ने राबड़ी देवी से पूछे 
CBI का यह है आरोप
लालू के रेलमंत्री (2004 से 2009) रहते हुए लैंड फॉर जॉब स्कैम हुआ था। CBI का आरोप है कि सदस्यों के नाम पर जमीन और प्रॉपर्टी ट्रांसफर करा कराई। बदले में रेलवे के अलग-अलग जोन मुंबई, जबलपुर, कोलकाता, जयपुर और हाजीपुर में नौकरी दी। लालू परिवार ने यह संपत्ति वैसे लोगों से ली जो पटना के निवासी थे, या जिन्होंने अपने परिजनों के उस संपत्ति को बेच इनके परिजनों के नाम पर गिफ्ट किया।
CBI के अनुसार इस तरह से लालू यादव के परिवार ने बिहार में 1 लाख स्क्वायर फीट से ज्यादा जमीन महज 26 लाख रुपए में हासिल कर ली, जबकि उस समय के सर्कल रेट के अनुसार जमीन की कीमत करीब 4.39 करोड़ रुपए थी। खास बात ये है कि लैंड ट्रांसफर के ज्यादातर केस में जमीन मालिक को कैश में भुगतान किया गया।
इस मामले में CBI ने मई 2022 में लालू और उनके परिवार के सदस्यों पर भ्रष्टाचार का नया केस दर्ज किया था।
CBI से राबड़ी ने कहा- ऐसा कुछ नहीं है
CBI ने पूछा-कितने लोगों से जमीन ले नौकरी दी। राबड़ी बोलीं-ऐसा कुछ नहीं है। CBI ने पूछा कि आपके परिवार ने जब-जब जमीन ली उसे कैश में ही खरीदा गया?
राबड़ी और लालू से पूछताछ पर किसने क्या कहा
राबड़ी से CBI की साढ़े 4 घंटे पूछताछ:जमीन के बदले नौकरी देने के मामले में हुए सवाल, पूर्व CM बोलीं- ये सब चलता रहता है
जमीन के बदले नौकरी देने के मामले में CBI की टीम सोमवार सुबह से लालू प्रसाद यादव की पत्नी और पूर्व मुख्यमंत्री राबड़ी देवी के पटना स्थित आवास पहुंची। करीब साढ़े 4 घंटे तक CBI के अफसर आवास पर रहे। राबड़ी देवी से पूछताछ के बाद टीम यहां से निकल गई। दिल्ली में मंगलवार को लालू यादव और मीसा भारती से पूछताछ कर सकती है।पूरी खबर पढ़ने के लिए यहां पर क्लिक करिए